Буш патува во Европа
Буш ќе има разговори со европските лидери  и ќе ги посети главните градови на клучните сојузници: Германија, Францијa, Италија и Велика
Ова може да се смета за турнеја за збогување на Џорџ Буш. Со приближување на крајот на неговиот мандат, тој прави обиколка на европските престолнини нагласувајќи ја важноста на транс-атлантските односи. Тое односи беа затегнати низ речиси целото негово претседателствување, во голем дел заради војната во Ирак. Тензиите малку почнаа да попуштаат последнаве неколку години. Белата Куќа направи напор да посегне по Европејците. Пораката на претседателот е дека има повеќе што не обединува отколку што не разединува: Господинот Буш беше во Европа три пати во една година по втората инаугурација. Во февруари 2005 тој стана првиот американски претседател кој стапнал во седиштето на ЕУ во Брисел: Целта беше да се промени тонот, да се намали горчината од војната, вели Џон К. Глен, кој раководи со програмата за надворешна политика во Германскиот Маршалов фонд на САД: - На листата се Иран, подемот на Кина и Русија и економијата – особено трговијата. За Иран особено, претседателот Буш ја прифати европската дипломатска иницијатива предводена од Германија, Франција и Британија: Во последните години од неговиот мандат Претседателот Буш виде нова група европски лидери кои дојдоа на власт, и кои сигнализираа повеќе волја за работа со САД. Ангела Меркел од Германија и Николас Саркози од Франција донесоа голема промена – вели ветеранот-новинар Риџиналд Дејл, кој сега е аналитичар во Центарот за стратешки и меѓународни студии. Дејл вели дека тоа веќе покажува резултат: Според европски истражувања на јавното мислење, поправањето на имиџот на САД е мало но реално. Аналитичарите велат дека тоа делумно се должи на подготовката за промена во Белата Куќа со доаѓање на нов претседател. Но Дејл додава дека тоа исто така може да е во функција на се поголемото разбирање на фактот дека двете страни си требаат една на друга.